
ที่ว่าการอำเภอนาหม่อม
                                                                                                                   

ถนนผ่องไทย สข 90310
                26  มีนาคม  2553
เรื่อง
ขอเชิญร่วมรัฐพิธีเนื่องในวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรี บรมราชวงศ์ และร่วมทำบุญประจำปีอำเภอนาหม่อม
เรียน
หัวหน้าส่วนราชการประจำอำเภอทุกส่วนราชการ / ผู้กำกับการสถานีตำรวจภูธรนาหม่อม /  ผู้อำนวยการศูนย์การศึกษานอกระบบและการศึกษาตามอัธยาศัยอำเภอนาหม่อม /  ผู้อำนวยการสถานศึกษาโรงเรียน  ทุกโรงเรียน /  ผู้อำนวยการโรงพยาบาลนาหม่อม/ หัวหน้าหน่วยงานรัฐวิสาหกิจ ทุกหน่วย / นายกองค์การบริหารส่วนตำบล ทุกแห่ง  /  สมาชิกสภาองค์การบริหารส่วนจังหวัด เขต  อ.นาหม่อม / สรรพากรพื้นที่สาขานาหม่อม / ท้องถิ่นอำเภอนาหม่อม / ประธานสหกรณ์การเกษตรนาหม่อม จำกัด/  ผู้อำนวยการสำนักงานบำรุงทางสงขลาที่ 2  / ผู้รับใบอนุญาตโรงเรียนพรหมเจริญวิทยา / ผู้รับใบอนุญาตโรงเรียนอนุบาลดิษฐพร / ผู้รับใบอนุญาตโรงเรียนประชาบำรุงวิทย์  และ กำนัน  ผู้ใหญ่บ้าน ทุกตำบลหมู่บ้าน
สิ่งที่ส่งมาด้วย
กำหนดการฯ





จำนวน 
1  ฉบับ

 

ด้วยอำเภอนาหม่อม  กำหนดจัดงานรัฐพิธีเนื่องในวันพระบาทสมเด็จพระพุทธยอดฟ้าจุฬาโลกมหาราช   และวันระลึกมหาจักรีบรมราชวงศ์   เพื่อเป็นการเฉลิมพระเกียรติและแสดงออกซึ่งความจงรักภักดี  และทำบุญประจำปีอำเภอ ใน วันอังคารที่  6  เมษายน  2553   ณ   ศาลาประชาคมอำเภอนาหม่อม  ตั้งแต่เวลา 08.00 น.  เป็นต้นไป 
จึงขอเรียนเชิญท่านร่วมงานรัฐพิธี  และทำบุญอำเภอนาหม่อม ในวันดังกล่าว  และขอได้แจ้งข้าราชการ   พนักงาน   ในสังกัด   เข้าร่วมงานรัฐพิธี โดยพร้อมเพรียง สำหรับส่วนราชการที่มีกลุ่มพลังมวลชนในการกำกับดูแลให้แจ้งสมาชิกเข้าร่วมกิจกรรมครั้งนี้ด้วย  อนึ่ง พิธีถวายราชสักการะ ขอให้หน่วยงานนำพานพุ่มดอกไม้สดหรือดอกไม้แห้ง หน่วยงานละ 1 พาน  ร่วมถวายราชสักการะ และให้นำปิ่นโตไปคนละ 1  เถา เพื่อถวายเพลแด่พระภิกษุสงฆ์ด้วย    สำหรับการแต่งกาย ข้าราชการ แต่งเครื่องแบบปกติขาวหรือชุดปฏิบัติราชการสีกากีคอพับแขนยาว  ประชาชน   แต่งกาย  เสื้อสีชมพู                         
           
               จึงเรียนมาเพื่อทราบ และดำเนินการ
             ขอแสดงความนับถือ
ที่ทำการปกครองอำเภอ
ฝ่ายบริหารงานปกครอง
(งานสำนักงานอำเภอ)
โทร. 074-382123

กำหนดการรัฐพิธี
-  วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
          -   งานทำบุญประจำปีอำเภอนาหม่อม
          -   พิธีทอดผ้าป่าสามัคคี
          -   พิธีสรงน้ำพระพุทธรูปกลางใจงาม
วันอังคารที่  6  เมษายน  2553
ณ    ศาลาประชาคมอำเภอนาหม่อม
……………….

เวลา 07.30 – 08.00 น.
-  รับลงทะเบียนพานพุ่ม
เวลา 08.00 น.

-  ผู้ร่วมพิธีพร้อมกัน  ณ  ศาลาประชาคมอำเภอนาหม่อม
เวลา 08.30 น.

-  พิธีถวายพานพุ่มเครื่องราชสักการะของหน่วยงานต่าง ๆ
เวลา 09.00 น.

-  นายอำเภอนาหม่อม  ประธานในพิธี เดินทางถึง ศาลาประชาคม
    อำเภอนาหม่อม
-  ประธานจุดธูปเทียนบูชาพระรัตนตรัย
-  ประธาน รับศีล
-  ประธาน ถวายพานพุ่มดอกไม้เครื่องราชสักการะ
-  ประธาน จุดธูปเครื่องทองน้อยหน้าพระบรมสาทิสลักษณ์
-  ประธาน กล่าวถวายราชสดุดี  จบ
-  พระสงฆ์เจริญชัยมงคลคาถา ดุริยางค์บรรเลงเพลงสรรเสริญพระบารมี
-  ประธาน และผู้มีเกียรติถวายจตุปัจจัยไทยธรรมแด่พระสงฆ์  9  รูป
-  พระสงฆ์สวดอนุโมทนา
-  เสร็จพิธี
-  พิธีทำบุญอำเภอประจำปี 2553
-  พิธีทอดผ้าป่าสามัคคีเพื่อสมทบกองทุนพัฒนาเด็กชนบทในพระราชูปถัมภ์  
    สมเด็จพระเทพรัตนราชสุดาฯ
-  ร่วมสรงน้ำพระพุทธรูปกลางใจงาม
เวลา 12.00 น.

-  ร่วมรับประทานอาหารพร้อมกัน
หมายเหตุ :-  1.  การแต่งกาย  
-  ข้าราชการ  แต่งเครื่องแบบปกติขาว  หรือเครื่องแบบปฏิบัติราชการสีกากีแขนยาว
-  ประชาชน  แต่งกายเสื้อสีชมพู หรือ ชุดกลุ่ม

          2.  ให้หน่วยงานต่าง ๆนำพานดอกไม้สด/ หรือดอกไม้แห้ง ร่วมถวายสักการะหน่วยงาน ละ  1  พาน
     

